**OBČINA RENČE-VOGRSKO PREDLOG**

**OBČINSKI SVET**

*NASLOV:*

**SKLEP O SOFINANCIRANJU STROŠKOV ZAPOSLITVE NADSTANDARDNO ZAPOSLENIH DELAVCEV V PRVEM RAZREDU, VARSTVA VOZAČEV OD 6. DO 9. RAZREDA IN VARSTVA UČENCEV OD 1. DO 5. RAZREDA V PODALJŠANEM BIVANJU V OSNOVNI ŠOLI LUCIJANA BRATKOVIČA BRATUŠA RENČE**

*PRAVNA PODLAGA:*

* 18. člen Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18)

*PREDLAGATELJ:*

Tarik Žigon, Župan

*PRIPRAVLJALEC:*

Župan, občinska uprava

*OBRAZLOŽITEV:*

Osnovna šola Lucijana Bratkoviča Bratuša Renče je dne 12. 5. 2022 na Občino Renče-Vogrsko naslovila prošnjo, da bi Občina Renče-Vogrsko tudi v prihodnjem šolskem letu sofinancirala stroške dela plač za dela, ki jih ne plačuje ministrstvo. Gre za tiste strokovne delavce, za katere država na podlagi predpisanih normativov o kritju stroškov plač strokovnih pedagoških delavcev glede na število oddelkov/učencev poravnava plače v obsegih, manjših od 1 (npr. za 0,725 zaposlitve, 0,5455, 0,843,…), in jih država plačuje zgolj na podlagi normativov in kadrovskih pogojev, ki veljajo za šole v celotni državi. Javni zavod prošnjo utemeljuje z dejstvom, da so te zaposlitve nujno potrebne, da šolski program poteka neokrnjeno.

Zaproša se za kritje naslednjih stroškov:

* deleža drugega strokovnega delavca v prvem razredu, 1x 0,2273 deleža zaposlitve strokovnega delavca in 1x 0,4545 deleža zaposlitve strokovnega delavca
* varstva vozačev od 6. do 9. razreda
* varstvo učencev od 1. do 5. razreda (podaljšano bivanje).

**1. Kritje stroškov deleža drugega strokovnega delavca v prvem razredu**

Ministrstvo za izobraževanje, znanost in šport zagotavlja šolam med drugim tudi določena sredstva za plače dveh hkratnih učiteljev v prvih razredih, kar je začelo izvajati ob uvedbi devetletke. Občina Renče-Vogrsko vsa leta do sedaj poravnava javnemu zavodu kritje nadstandardnih zaposlitev v prvem razredu v Renčah in Bukovici.

Skladno z normativi preostali del plač strokovnih delavk v prvem razredu krije ministrstvo.

Šola zaproša za ohranitev sofinanciranja nadstandardnih zaposlitev tudi v naslednjem šolskem letu.

Skladno z navedenim se predlaga, da se šoli za obdobje šolskega leta 2022/2023 odobri sofinanciranje plače za drugega strokovnega delavca v prvem razredu OŠ Renče in v kombinaciji v POŠ Bukovica v skupnem obsegu 0,6818.

**2. Kritje stroškov varstva vozačev**

Zakon o financiranju vzgoje in izobraževanja v 82. členu Zakona o financiranju vzgoje in izobraževanja določa obveznosti organiziranja in financiranja šolskih prevozov in zagotavljanja varstva vozačev. Za učence od 1. do 5. razreda so šole dolžne organizirati popoldansko varstvo, ki ga plača država, dolžne pa so organizirati tudi varstvo vozačev od 6. do 9. razreda, česar pa država ne plača. Zakon ne opredeljuje, kdo je plačnik tega varstva. Javni zavod skladno z navedenim zaproša za 2,5 pedagoški uri varstva vozačev na dan. Naša občina je skladno s sklepi Občinskega sveta vsa leta zagotavljala kritje stroškov varstva vozačev. Kritje stroškov velja za 10 mesecev oz. od septembra do konca junija.

**3. Kritje stroškov varstva učencev od 1. do 5. razreda v podaljšanem bivanju**

Iz navedb iz vloge javnega zavoda izhaja, da je ministrstvo znatno skrčilo sredstva za podaljšano bivanje. Ravno tako je že v lanski Okrožnici Ministrstva odločeno, da bo ministrstvo plačalo šoli največ pet ur podaljšanega bivanja na dan na skupino. Obenem je ministrstvo tudi skrčilo število skupin, saj ima novo formulo za izračun števila pripadajočih skupin in tako za vso državo enotno določilo procent otrok vključenih v podaljšano bivanje. Glede na navedeno in na število vpisanih otrok bo po navedbah javnega zavoda nemogoče zagotoviti varstvo vsem učencem od 1. do 5. razreda, saj gre za varstvo na dveh lokacijah hkrati. Če občina ne bi pristopila k sofinanciranju tega varstva, bi šola morala ali starejšim učencem odpovedati varstvo, ali pa vsem učencem skrajšati čas podaljšanega bivanja. Javni zavod glede na izkušnje iz preteklega leta ugotavlja, da bi potrebovali kritje stroškov za 2,5 ure na dan, zato prosi, da se mu v obliki nadstandarda v prihodnjem šolskem letu odobri kritje stroškov za 2,5 ure na dan za učitelja za podaljšano bivanje za vse učence od 1. do 5. razreda, ki potrebujejo varstvo. Šola skladno z navedenim zaproša za 2,5 pedagoški uri varstva na dan.

Odbor za družbene dejavnosti je prošnjo javnega zavoda in gradivo s predlogom sklepa obravnaval na svoji seji dne 13. 6. 2022 in sprejel sklep, s katerim predlaga Občinskemu svetu, naj poda soglasje k zaposlitvam dveh drugih strokovnih delavcev v prvem razredu v skupnem obsegu 0,6818 v največ 43. plačnem razredu za zaposlitev v Renčah oz. v največ 37. plačnem razredu za zaposlitev v Bukovici, ter soglasje h kritju stroškov varstva vozačev in učencev od 1. do 5. razreda, kot je opredeljeno v predlogu sklepa.

Kritje stroškov varstva vozačev in učencev od 1. do 5. razreda velja za 10 mesecev oz. do konca junija.

*RAZLOGI ZA SPREJETJE SKLEPA:*

Brez sofinanciranja plač za drugi učiteljici v prvem razredu, za varstvo vozačev in varstvo učencev v podaljšanem bivanju nad pet pedagoških ur s strani občine bi bilo zagotavljanje visoke kakovosti dela v šoli močno okrnjeno, s tem pa bi se poslabšali pogoji dela za učence v prvem razredu. Šola ne bi mogla zagotoviti varstva vozačev, ki niso vključeni v podaljšano bivanje oz. v pouk izbirnih vsebin, hkrati pa bi učenci od 1. do 5. razreda ostali brez ustrezno organiziranega varstva.

*OCENA STANJA:*

Če se sofinanciranje dela plače za drugi strokovni delavki v prvem razredu, za varstvo vozačev in za varstvo učencev od 1. do 5. razreda ne zagotovi iz občinskega proračuna, se bi močno poslabšali pogoji dela in izobraževanja v prvem razredu in pogoji varstva vozačev in učencev iz nižjih razredov, ki varstvo najbolj potrebujejo.

*CILJI IN NAČELA:*

Navedeno sofinanciranje omogoča nadaljevanje kvalitete dela v šoli in varnost otrok.

*FINANČNE IN DRUGE POSLEDICE:*

V primeru, da bi občina odobrila financiranje nadstandarda v obsegu, kot predlaga javni zavod, bi imela po oceni javnega zavoda okoli 29.500 EUR stroškov na letni ravni. Ocenjeni stroški so ocenjeni nižje kot lani, ker javni zavod v novem šolskem letu potrebuje nižji obseg zaposlitve v Renčah (država bo v naslednjem šolskem letu zagotavljala višji delež).

Pripravila:

Vladka Gal Janeš

Višja svetovalka I za družbene dejavnosti

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Predlog sklepa:

Na podlagi 18. člena Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18) je Občinski svet Občine Renče-Vogrsko na svoji \_\_\_. redni seji, dne \_\_\_\_\_\_ sprejel

**S K L E P**

1.

Osnovni šoli Lucijana Bratkoviča Bratuša Renče se v obdobju šolskega leta 2022/2023 zagotovi kritje stroškov:

* zaposlitve drugega učitelja v prvem razredu kot nadstandard v skupnem obsegu 0,6818 po naslednjih deležih zaposlitve:

- 0,4545 za eno dodatno strokovno delavko v kombinaciji prvega in tretjega

razreda v največ 37. plačnem razredu v POŠ Bukovica,

- 0,2273 za eno dodatno strokovno delavko v prvem razredu v matični šoli v

Renčah v največ 43. plačnem razredu,

* 2,5 ure v enem šolskem dnevu za varstvo vozačev, ki niso vključeni v podaljšano bivanje oz. v pouk izbirnih vsebin v povprečni bruto višini do 10,50 EUR/uro,
* 2,5 ure v enem šolskem dnevu za varstvo učencev od 1. do 5. razreda v podaljšanem bivanju v povprečni bruto višini do 10,5 EUR/uro.

2.

Osnovna šola Lucijana Bratkoviča Bratuša Renče je dolžna v času varstva vozačev poleg varstva zagotoviti tudi ustrezne oblike aktivnosti in učne pomoči za učence – vozače.

Sofinanciranje varstva vozačev in učencev od 1. do 5. razreda v podaljšanem bivanju velja od 1. 9. 2022 do vključno zadnjega dne pouka v šolskem letu 2022/2023.

3.

Ta sklep se objavi v Uradnih objavah v Občinskem glasilu in prične veljati 1. 9. 2022.

Tarik Žigon, l. r.

ŽUPAN

Številka:

Bukovica,